b'\n_START_ARTICLE_\nKrik\xc5\xa1tat\xc4\x97vis II\n_START_SECTION_\nAtsiliepimai ir apdovanojimai\n_START_PARAGRAPH_\n\xe2\x80\x9eKrik\xc5\xa1tat\xc4\x97vis II\xe2\x80\x9c \xc4\xafvardijamas kaip vienas geriausi\xc5\xb3 film\xc5\xb3 kino istorijoje, taip pat yra bene daugiausiai \xc5\xa1lov\xc4\x97s sulauk\xc4\x99s filmo t\xc4\x99sinys. Daugelio kritik\xc5\xb3 laikomas lygiu savo pirmtakui, ta\xc4\x8diau \xc4\xafvairiuose geriausi\xc5\xb3 film\xc5\xb3 s\xc4\x85ra\xc5\xa1uose beveik visada atsiduria \xc5\xbeemiau pirmosios dalies. Filmas nebuvo komerci\xc5\xa1kai s\xc4\x97kmingesnis u\xc5\xbe pirm\xc4\x85j\xc4\x85 dal\xc4\xaf, bet nepaisant to u\xc5\xbedirbo 193 mln. JAV doleri\xc5\xb3, tuo tarpu biud\xc5\xbeetas tesiek\xc4\x97 13 mln. Tai buvo pelningiausias 1974\xc2\xa0m. \xe2\x80\x9eParamount\xe2\x80\x9c filmas ir 5-tas pagal pelningum\xc4\x85 JAV._NEWLINE_Filmas buvo nominuotas 11 Oskaro apdovanojim\xc5\xb3 ir buvo pirmasis filmo t\xc4\x99sinys, laim\xc4\x97j\xc4\x99s geriausio filmo apdovanojim\xc4\x85. Kiti \xc5\xa1e\xc5\xa1i laim\xc4\x97ti Oskaro apdovanojimai: geriausias re\xc5\xbeisierius (F. F. Coppola), geriausias antraeilio vaidmens aktorius (De Niro), geriausias adaptuotas scenarijus (Coppola ir Puzo) bei geriausias meninis apipavidalinimas (Dean Tavoularis, Angelo P. Graham ir George R. Nelson) ir geriausia muzika (Nino Rota ir Carmine Coppola)._NEWLINE_1993\xc2\xa0m. filmas buvo \xc4\xaftrauktas \xc4\xaf JAV Nacionalin\xc4\xaf film\xc5\xb3 registr\xc4\x85. 1997\xc2\xa0m. Amerikos film\xc5\xb3 institutas filmui skyr\xc4\x97 32-t\xc4\x85 viet\xc4\x85, kurioje filmas i\xc5\xa1silaik\xc4\x97 10 met\xc5\xb3._NEWLINE_Svetain\xc4\x97je Rotten Tomatoes filmas \xc4\xafvertintas 98\xc2\xa0% i\xc5\xa1 100.'